গ্রেপ্তারকৃতরা হলেন অপহরণ চক্রের হোতা চকরিয়া পৌরসভার করাইয়াঘোনা গ্রামের বশির আহমদের ছেলে মোহাম্মদ রাশেদ (২২), চিরিঙ্গা ইউনিয়নের বুড়িপুকুর গ্রামের মৃত জহির আহমদের ছেলে মো. জাহাঙ্গীর আলম (২৫) ও বিকাশ এজেন্ট চিরিঙ্গা ইউনিয়নের বুড়িপুকুর গ্রামের নুর মোহাম্মদের ছেলে মোহাম্মদ সোহেল (২৫)। শিশু মাহির বাবা মোহাম্মদ আশিক বলেন, ‘চট্টগ্রামের বায়েজিদ থানার কাছে বাসাবাড়ির সামনে ওই শিশু খেলছিল। বুধবার সকাল আটটার পর থেকে মাহির কোন খোঁজ পাওয়া যাচ্ছিল না। কয়েকঘণ্টা পর অজ্ঞাত স্থান থেকে মুঠোফোনে মোটা অংকের মুক্তিপণ দাবি করে অপহরণকারীরা। এর পর বায়েজিদ থানা পুলিশকে বিষয়টি জানিয়ে মামলা দায়ের করি। এর পর শিশুটিকে উদ্ধারে পুলিশ তৎপরতা শুরু করে।’